واش بوريطة كيكذب فبياناتو ولا وزراء الخارجية اللي كيهدر معاهم هاد ليام اللي كيكذبو. ولا كيخرج بيانات فيها امور ما خاصهاش تخرج. شي حاجة ما شاداش. هاد ليام وزير الخارجية والتعاون كثر اللقاءات مع وزراء خارجية. طبعا قليل من هاد اللقاءات اللي مهمة. شوفو وزير الخارجية الجزائري هدر مع وزير خارجية امريكا. كاين الفرق باش تشوفو الهدرة اللي كيقولها بوريطة على شي لقاء مع شي ديبلوماسي وتشوفو اش كيقول نفس الديبلوماسي فبلادو٬ اجيو نشوفو اش قال على لقاؤو عن بعد مع وزير خارجية السعودية الامير فيصل بن فرحان بن عبد الله ال سعود ليلة الثلاث 27 ابريل 2021 بوريطة كيف خرج بيانو فلاماب قال باللي هدرو على “علاقات الشراكة والتعاون الراسخة بين البلدين الشقيقين” و”سعيهما إلى مواصلة تطوير هذه العلاقات والرقي بها إلى مستويات أعلى”. وباللي السعودية عبرات على موقفها الثابت “المبدئي من وحدة المغرب الترابية، ودعمها الموصول لمغربية الصحراء، وتأكيدها على أن أي حل لهذا النزاع الإقليمي المفتعل لا يمكن أن يتم إلا في إطار سيادة المملكة المغربية ووحدة ترابها” وباللي المغرب عبر على تضامنو المطلق ووقوفو الدائم مع السعودية ؛في الدفاع عن استقرارها ووحدة أراضيها وأمن وسلامة مواطنيها والمقيمين فيها ولمبادرتها لحل الأزمة في اليمن” وهدرو على “تشبث بلديهما باحترام سيادة الدول ووحدتها الترابية، وضرورة إعلاء الحلول السلمية للقضايا العربية، ووقف أي تدخلات أجنبية في شؤون الدول العربية”وبوريطة قال باللي هدرو على القدس وعلى التضامن مع الشعب الفلسطيني وباللي السعودية نوهات بما يقوم به رئيس لجنة القدس اللي هو محمد السادس وجبدو قضايا اقليمية بحال اليمن وليبيا. ايلى شفتو مواضيع كثيرة بزاف. وكالة الانباء السعودية خرجات بيان ما فيهش كلشي هاد الشي. قالت باللي وزير خارجيتها هدر مع وزير خارجية المغرب غير فالعلاقات الثنائية والتعاون المشترك وكيفاش ممكت يطور.جا فبيان السعودية باللي بوريطة “جدد التأكيد على التضامن المطلق للمملكة المغربية ووقوفها الدائم مع المملكة العربية السعودية في الدفاع عن استقرارها ووحدة أراضيها وأمن وسلامة مواطنيها والمقيمين فيها، ولمبادرتها لحل الأزمة في اليمن”. هادي جات حتى فبيان بوريطة. فالصحرا فيه تأكيد سعودي علي دعم مغربية الصحراء. نفس كلام بوريطة وبيانو اللي نشراتو “لاماب” الباقي ما كاين والو. السعودية ما جبداش فبيانها لا فلسطين لا ليبيا لا قضية القدس. ثم السعودية اكيد ما غاديش يعجبها الموقف البارد للمغرب من مبادرتها في اليمن. لحد الان ما خرجاتش بيان رسمي وفهاد الاتصال جا باسلوب غريب. جا فاخر الفقرة ومخبي. ماشي واضح. السواعدة كعاو على هاد الطريقة ولكن الاهم علاش بوريطة زاد مواضيع كثر من اللي ذكراتو وكالة الانباء السعودية. ممكن يكونو هدرو على هاد الشي كولو ولكن علاش بوريطة خرج كلشي وهما اللا. واش هادي هي الديبلوماسية عندو ولا كيكذب وكيزيد. فالحقيقة واحد فيهم كذاب المبادرة اليمنية للسعودييين ما عبرش المغرب عن موقفو منها. 
واحد منهم كيكذب. اما بوريطة او وزير خارجية السعودية. كيفاش بيانتهم جات مختالفة؟